Hvítabirnir á Íslandi

Hvítabirnir lifa ekki að staðaldri á Íslandi en ná stundum að ganga þar á land þegar hafís er nálægt landi.

 Þekktar ísbjarnaheimsóknir 
Um 500 hvítabirnir hafa komið til Íslands frá landnámi, þar af um 50 á 20. öld.Náttúrufræðistofnun Íslands: Hefurðu rekið á hvítabjörn?, 2007.

Tveir hvítabirnir gengu á land á Íslandi árið 2008. Sá fyrri sást fyrst í Skagafirði þann 3. júní við Miðmundarfell á Skaga. Björninn var felldur sama dag og var sú ákvörðun afar umdeild og olli mikilli fjölmiðlaumfjöllun. Aldursgreining á tönnum hvítabjarnarins sem framkvæmd var af Karli Skírnissyni dýrafræðingi við tilraunastöðina á Keldum, leiddi í ljós að björninn var 22 ára gamalt karldýr og er einn af elstu hvítabjörnum af Grænlandskyni sem vitað er til að hafi verið vegnir. Hann var einnig smitaður af tríkínum, sníkjudýri sem leggst á hvítabjarnarstofninn, en sníkjudýrið dregur úr hreyfigetu dýrsins.Þverárfjallsbjörninn smitaður af þráðormi Morgunblaðið Björninn var stoppaður upp og hefur undanfarin ár verið vistaður á Náttúrustofu Norðurlands vestra og í Minjahúsinu á Sauðárkróki.

Seinni björninn þetta ár sást í æðarvarpi við bæinn Hraun á Skaga þann 16. júní 2008. Karen Helga Steinsdóttir, 12 ára heimasæta á Hrauni II, varð fyrst manna vör við björninn.„Varð dauðhrædd þegar ég sá björninn“ Morgunblaðið Annar björn hafði verið skotinn nokkrum dögum áður við Þverárfjallsveg milli Sauðárkróks og  Skagastrandar. Reynt var að svæfa björninn við Hraun með deyfilyfjum til að flytja hann til Grænlands. Fjárfestingafyrirtækið Novator bauðst til þess að kosta björgunina.Novator vill greiða fyrir björgun ísbjarnar Morgunblaðið Í því skyni var sérfræðingur fenginn frá Danmörku og fór hann á slóðir bjarnarins þann 17. júní. Hann hafði ekki erindi sem erfiði: Til að svæfa björn þarf að komast í 30 metra færi, en björninn fældist mannaferðirnar og þegar hann virtist ætla að leggja til sunds þóttust menn ekki hafa önnur úrræði en að bana honum. Hann féll fyrir tveim riffilkúlum. Þegar hræið var skoðað kom í ljós að þetta var birna, særð í bógkrikum eftir sjóvolk og sundafrek, og glorhungruð.Eini kosturinn í stöðunni að aflífa dýrið Morgunblaðið Hún var í fyrstu talin vera á miðjum aldri, en í nóvember sýndu rannsóknaniðurstöður að hún var háöldruð, talin vera 22 ára.

Þann 2. maí árið 2011 sást ísbjörn í Hælavík á Hornströndum. Hann var felldur sama dag í Rekavík bak Höfn.

Sumarið 2016 kom hvítabjörn á Skaga.Synti birnan til Íslands? Mbl, sótt 20/9 2024

Haustið 2024 kom ísbjörn nálægt sumarhúsi við JökulfirðiKona á níræðisaldri sá björninn í 3 metra fjarlægð Vísir, sótt 20/9 2024 og var felldur sama dag. Björninn var ung birna.

 Tilvísanir 

Ytri tenglar


 Fréttir RÚV af málinu 2008 
Hvítabjörn nærri Hrauni á Skaga
Ísbjörn: Vopnaðir menn á staðnum
Danir hyggjast fanga ísbjörninn
Fleiri ísbirnir gætu birst
Ísbjörninn felldur
Ísbjörninn hefði lifað af
Hvítabirnan krufin í dag
Vilja stoppa ísbjörninn upp
Óheppni að björgun tókst ekki
Hafði lítil áhrif á fuglalíf
Björninn var sýktur af tríkínum
Þyrla svipast um eftir ísbjörnum

 Fréttir Mbl.is af málinu 2008 
 Mbl.is: Reynt að ná birninum lifandi
 Mbl.is: Erfið aðgerð framundan að Hrauni
 Mbl.is: Ísbjörninn rólegur
 Mbl.is: Allt með kyrrum kjörum að Hrauni
 Mbl.is: Ísbjörninn enn í æðarvarpinu
 Mbl.is: Beðið átekta að Hrauni
 Mbl.is: Flugbann ekki virt
 Mbl.is: Björgunaraðgerðir undirbúnar
 Mbl.is: Ætti ekki að vera neitt vandamál að sleppa birninum
 Mbl.is: Lögreglan á Blönduósi tók frí frá ísbjarnagæslu
 Mbl.is: Aðgerðir að hefjast að Hrauni
 Mbl.is: Staðan óljós að Hrauni
 Mbl.is: Ísbjörninn að Hrauni dauður
 Mbl.is: Daprir en um leið sáttir
 Mbl.is: Hvítabjörninn á Stokkseyri?
 Mbl.is: Ísbjörninn ekki í góðu ásigkomulagi
 Mbl.is: Engir birnir sáust

Flokkur:Bjarndýr
Flokkur:Ísland